Home -- Fulfulde -- Perform a PLAY -- 021 (Sin begins little by little 6)
21. Junuubu ko seeɗa-seeɗa fuɗɗorta 6
Hari Akaabu lanɗo on no waɗa yaha ara ka nder tata makko. Nde wootere kadi, o ugginii ka fineeter makko, himo ndaara ngesa wiiñu mban.
Akaabu : "Miɗo haani hendaade mbaa ngesa wiiñu ɗoo! Himba ka binde suudu an laamu ɗoo. Mi wattay mba tutateeri, hay suntuure labaande."
O yahi ka jeyɗo mba on.
Akaabu : "Lisabuutu, yeeyan ngesa maa wiiñu mban."
Lisabuutu : "Waawaa wonde! Ndee tumbere leydi ko ndondi ndi mi roni mawåe an åen. On newnanaaka yeeyitugol ko goɗɗo roni – ko sariya Alla on wi'i ɗun."
O wippitii, o yalti, o naati ka makko, himo monii. O yani ka danki makko, himo monii kanko Akaabu.
A taýoto nde ronkuɗaa heåude faale maa on?
E nder Jiñere, Akaabu lanɗo on fewtini yeeso makko ngon ka maadi.
Izibiila : "Ko honɗun waɗu-maa?"
Nde Izibiila andi ko heåi mo kon, o wi'I :
Izibiila : "Immo, weltoɗaa. Mi ndaaray ko honno heåirtaa faale maa on."
Debbo lanɗo on windani dental wongal ngal e hoore saare nden åataakuru e innde lanɗo on, o maandiniri ndu maande makko nden.
Waajotooɗo åen ka hooreeåe saare jangi ɗun ɗoo : Waɗee feeto, saatinon Lisabuutu. Onsay tooñon mo, wi'on wonde : o tiwii Alla e lanɗo on; sabu ɗun, himo haanaa wareede.
Ko ɗun åe waɗi. Hari o sogitaaki hay huunde kanko Lisabuutu, o jaåi yahude ka o saatinaa ɗon, ɗoo e lannugol caatal ngal ka kiikiiɗe, tawi o maayii.
Hino hulåinii honno nee no junuubu tosooko wontirta huunde mawnde wano nii?
Yi'ugol – faalegol – himme – townitaare – yawiteede - fenaande – sakkitorgol ittugol hoore e hoore tewaare!
Kumpital fii mayde Lisabuutu nden hewti hen fow no yaawiri. Onsay Akaabu lanɗo on yahi, o ýetti ngesa wiiñu mban wa si ko kanko jeyi mba. Kono o huuwi e åaawo andugol ko honɗun woni miijo Alla ngon telenma ɗun. Tun nde wootere, annabi Iiliiya darii yeeso makko. Akaabu rawniri wa mbeelu.
Akaabu : "A yiitii lan honno yo ngaño an?"
Iiliiya : "Hii-hii, mi yiitii-ma. A yeeyii hoore maa junuubu, accuɗaa ɗun janɗi ka nder åernde maaɗa. Alla no añi junuubu, an e åeynguure maa nden, ko on fow mulidetee."
Lanɗo on miijitii fii ɗin konguɗi, o åeydi miijo, o miijitii kadi. O ninsi ko o huuwi kon fow. Alla yi'i åernde makko nden, o holli mo yurmeende.
Si en qirritanike Iisaa Joomi on junuubaaji men ɗin, ko o selluɗo finde, o yaafanto en junuubaaji men ɗin.
Yewtooåe : Fillitotooɗo, Akaabu, Izibiila, Lisabuutu, Iiliiya
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hat_Latn fuv_Latn fuv_Latn fuv_Latn fuv_Latn zho_Hant